Mohamad bin Hasan

YB Dato' Seri Utama Haji Mohamad bin Haji Hasan (lahir pada 2 Mei 1956 di Rembau, Negeri Sembilan) juga dikenali sebagai Tok Mat ialah Menteri Besar Negeri Sembilan sejak Mac 2004 sehingga Mei 2018. Pelantikan semula beliau dalam Pilihan Raya Umum ke-13 (PRU13) menandakan penggal ke-3 jawatannya. Di peringkat akar umbi, beliau ialah Timbalan Presiden UMNO, Pengerusi Badan Perhubungan UMNO Negeri Sembilan dan juga ialah Ketua UMNO Bahagian Rembau. Bekas Menteri Besar Negeri Sembilan, Datuk Seri Mohamad Hasan merupakan ADUN Rantau sejak 2004.

Latar belakang
Beliau dilahirkan di Kampung Kundur Hilir, Rembau, Negeri Sembilan, pada 2 Mei 1956.

Pendidikan

Mohamad menerima pendidikan awal di Sekolah Kebangsaan Datuk Akhir Zaman, Rantau, dan menyambungkan pendidikan menengahnya di Sekolah Menengah Kebangsaan Rantau. Selepas menyelesaikan pendidikan menengah, beliau terus ke Tingkatan 6 di Sekolah Menengah Kebangsaan Tuanku Ampuan Durah, Seremban, dan kemudian melanjutkan pendidikan tinggi di Universiti Malaya pada tahun 1976.

Kerjaya awal 

Beliau memulakan kerjayanya sebagai Pelatih Bank Negara Malaysia, termasuk Penolong Pengurus di Malayan Banking Berhad, dan Pengurus di Arab Malaysian Merchant Bank Berhad. Mohamad kemudiannya berpindah kerjaya ke Bank Bumiputra Malaysia Berhad, dan pernah bertugas sebagai Pengurus Besar Bank Bumiputra London (1988-1992). Selepas berkecimpung dalam dunia perbankan, beliau berpindah ke sektor korporat sebagai Ketua Pegawai Eksekutif di Cold Storage Malaysia Berhad (1992-1994). Jawatan terakhirnya di sektor korporat ialah sebagai Pengarah Urusan Cycle and Carriage Bintang Berhad (1994-2004).

Selain daripada itu, Mohamad juga pernah memegang jawatan Ahli Lembaga Pengarah di Khazanah Nasional Berhad, dan juga sebagai Pengerusi Kumpulan FIMA Berhad, serta Ahli Lembaga Pengarah Sepang International Circuit (SIC).

Politik

Menteri Besar 
Setelah memenangi pilihanraya kerusi Dewan Undangan Negeri Rantau, Dato' Seri Utama Haji Mohamad mengangkat sumpah menjadi Menteri Besar Negeri Sembilan pada 25 Mac 2004. Beliau juga Ketua UMNO Bahagian Rembau, Ahli Majlis Tertinggi UMNO Malaysia dan Timbalan Presiden UMNO Malaysia.

UMNO
 
Mohamad telah berjaya memenangi kerusi sebagai Timbalan Presiden UMNO pada Pemilihan kepimpinan Pertubuhan Kebangsaan Melayu Bersatu 2018 dengan menewaskan Annuar Musa. Ia sekaligus menggantikan Hishammuddin Hussein yang menjalankan tugas tersebut selepas Ahmad Zahid Hamidi, dan penyandang asal, Muhyiddin Yassin yang dipecat dari UMNO pada 24 Jun 2016 lalu.

Pada 18 Disember 2018, Datuk Seri Ahmad Zahid Hamidi mengumumkan Dato' Seri Utama Mohamad Hasan dilantik untuk menjalankan tugas sebagai Presiden UMNO berikutan beliau ingin memberi tumpuan terhadap kes mahkamah yang masih dalam tempoh perbicaraan

Beliau telah menjalankan tugas sebagai Presiden UMNO dan telah berjaya membawa kemenangan kerusi Parlimen Cameron Highlands kepada Dato' Ramli Mohd Nor dalam Pilihan raya kecil Cameron Highlands 2019.

Keputusan pilihan raya 

Nota: 1  Pada 16 September 2018, Mahkamah Pilihan Raya telah menjatuhkan keputusan bahawa kemenangan Mohamad Hasan (menang tanpa bertanding) pada PRU 14 tidak diiktiraf dan mengarahkan agar Pilihan raya kecil perlu diadakan semula.

Anugerah

Anugerah di Malaysia 

  :
  Panglima Setia Diraja (PSD) – Datuk (1999)
  :
  Darjah Dato' Setia Negeri Sembilan (DSNS) – Dato' (2003)
  Darjah Seri Paduka Negeri Sembilan (SPNS) – Dato' Seri Utama (2004)
  :
  Darjah Kebesaran Dato' Sultan Salahuddin Abdul Aziz Shah (DSSA) – Dato' (1999)

Lihat juga 
 Menteri Besar Negeri Sembilan
 Pekan Rantau

Rujukan

Pautan luar 
 Biografi MB di N9 Kini
 
 
 

Menteri Besar Negeri Sembilan
Anggota Pertubuhan Kebangsaan Melayu Bersatu
Orang dari Negeri Sembilan
Alumni Universiti Malaya
Ahli Dewan Undangan Negeri Sembilan ke-14
P - SPNS
Ahli perniagaan Malaysia
N9
Ahli Dewan Undangan Negeri Sembilan ke-13
Ahli Dewan Undangan Negeri Sembilan ke-12
Ahli Dewan Undangan Negeri Sembilan ke-11
Ahli Dewan Rakyat, Parlimen Malaysia ke-15
Barisan-UMNO